நண்பனுக்குக் கடிதம்

நீங்கள் விரும்பி படித்த நூல் ஒன்றின் சிறப்புகளைக் கூறி, உங்கள் நண்பரையும் அந்நூலினைப் படிக்குமாறு பரிந்துரைத்துக் கடிதம் எழுதுக.

கோவை,

06-08-22.

அன்புள்ள நண்பன் ரகுவிற்கு,

 இங்கு நான், எனது பெற்றோருடன் நலமாக இருக்கிறேன். அங்கு நீயும் உனது பெற்றோருடன் நலமுடன் வாழ இறைவனைப் பிரார்த்திக்கிறேன். உலகப் பொதுமறை என்று அனைவராலும் போற்றப்படுகின்ற திருக்குறளை தமிழனாகப் பிறந்த ஒவ்வொருவரும் படித்திருக்க வேண்டும்.தினமும் ஓர் அதிகாரம் என்ற அளவில் நான் படித்து வருகிறேன்.நீயும் அவ்வாறே படித்துப் பயன் பெற வேண்டும் என்பதற்காக இக்கடிதத்தை எழுதுகிறேன்.

 அறம், பொருள், இன்பம் ஆகியவற்றை செம்மையுற நமக்குக் கூறும் திருக்குறள் குறிப்பிட்ட ஒரு நாட்டினருக்கோ, மொழியினருக்கோ மட்டும் உரித்தன்று. உலகம் முழுவதிற்கும் சொந்தமானது. உலகிலேயே அதிகளவில் மொழிபெயர்க்கப்பட்ட தமிழ்நூல் திருக்குறளாகும்.

 இவரது நூலில் எந்தச் சாதியோ, மதமோ, இறைவனின் பெயரோ எந்த இடத்திலும் கிடையாது. இறைவனைக் குறிக்கும் பொதுச் சொற்கள் மட்டுமே இடம் பெற்றுள்ளன.

 எந்நாட்டவர்க்கும் பொருந்தக்கூடிய நூல் இது. சாதாரணக் குடிமகனாக வாழ்ந்த திருவள்ளுவர் அரசன், துறவி, குடும்பத்

தலைவன், அமைச்சன் போன்ற அனைவருக்கும் சாதாரண மனிதன் முதல் மன்னன் வரை அனைவருக்கும் கூறப்பட்டுள்ள விதிமுறைகள் எந்தக் காலத்திற்கும், வாழ்வியல் நெறிகளைக் கூறியுள்ளார். அவர் கூறியதை மறுத்துக் கூறவோ, மாறுபட்ட இரண்டாவது கருத்தையோ யாராலும் கூற முடியாது.

திருக்குறளைப் படிக்கப் படிக்க ஒவ்வொரு கோணத்திலும் புதிய விளக்கங்கள் கிடைத்துக் கொண்டேயிருக்கும்.

"தோன்றின் புகழோடு தோன்றுக அஃதிலார்

 தோன்றலின் தோன்றாமை நன்று"

என்று வள்ளுவர் கூறுகிறார். அப்படி புகழோடு தோன்றினால் என்ன கிடைக்கும்?" என்ற கேள்வி நம் மனதில் எழுந்தால் அதற்கும்

“வையத்துள் வாழ்வாங்கு வாழ்பவன் வானுறையும் தெய்வத்துள் வைக்கப் படும்"

 என்று வள்ளுவர் பதில் கூறுகிறார்.

ஏழே சீர்களில் உலகநீதியைச் சொல்லும் திருக்குறளை நீ கண்டிப்பாகப் படிக்க வேண்டும். படிப்பதோடு மட்டுமல்ல;

திருக்குறள் வழியில் நாம் பயணிக்க வேண்டும்.திருக்குறளைப் படித்துவிட்டு, உன்னுடைய கருத்துகளை எனக்கு எழுதுவாயாக!

 இப்படிக்கு,

உன் அன்பு நண்பன்,

 ராம்.

உறைமேல் முகவரி

ரகு,

194,காமராஜர் சாலை,

திருச்சி.